આ અંગે મળતી માહિતી અનુસાર વલસાડ જિલ્લાના વાપી શહેરમા ચણોદ ગામે કોઈક ગંભીર ગુનાને અંજામ આપવા ઘાતક હથિયારો સાથે એક ગેંગ આવી હોવાની બાતમીના આધારે વાપી પોલીસ તથા એલ.સી.બીની ટીમ ખાનગી વાહનોમાં બાતમી વાળી જગ્યાએ પહોંચી હતી. ચણોદ ગામે આવેલ શ્રીનાથજી બિલ્ડીંગ સામે બ્લેક કલરની સ્કોર્પિયોમાંથી એક સફેદ રંગની ડિઝાયર કારમા હથિયારો સીફ્ટ કરવાનો પ્રયાસ કરતા હતા. તે દરમ્યાન પોલીસ પહોંચી જતાં આરોપીઓ પોલીસ ને જોઈ પોલીસ ઉપર બે રાઉન્ડ દેશી તમંચાથી ફાયરિંગ કર્યું હતું. આ દરમ્યાન પોલીસે જવાબમાં બે રાઉન્ડ ફાયરિંગ કર્યું હતું. આ દરમ્યાન સ્કોર્પિયો કારમાં બે આરોપી ફરાર થઈ ગયા હતા જ્યારે પોલીસે સ્વિફ્ટ ડિઝાયર કાર સાથે ઇમરાન ઉર્ફ રાજુ કુરેશી (રહે, વાપી) ની ધરપકડ કરી હતી. જ્યારે કારમાંથી એક દેશી તમંચો 5 જીવતા કારતૂસ તથા અન્ય ઘાતક હથિયાર બે નંબર પ્લેટ સહિતનો મુદ્દામાલ કબ્જે કર્યો હતો. જ્યારે સ્કોર્પિયોમાં રાજુ ઉર્ફ મામા મરાઠી,પ્રવીણ પવાર તથા ઇંગડીયા નામના ઇસમો ભાગી છૂટ્યા હતા.